ด่วน! “ชินโซ อาเบะ” อดีตนายกญี่ปุ่น โดนลอบยิงช่วงหาเสียง
“ชินโซ อาเบะ” อดีตนายกญี่ปุ่น ถูกยิง ขณะที่กำลังหาเสียงที่จังหวัด นารา ประเทศญี่ปุ่น เมื่อเวลาประมาณ 11:30 น. ตามเวลาท้องถิ่น
“ชินโซ อาเบะ” อดีตนายกญี่ปุ่น ถูกยิง ขณะที่กำลังหาเสียงที่จังหวัด นารา ประเทศญี่ปุ่น เมื่อเวลาประมาณ 11:30 น. ตามเวลาท้องถิ่น
8 ก.ค. 2565

ผู้สื่อข่าวรายงานว่า เมื่อวันที่ 8 กรกฎาคม อ้างอิงจากสำนักข่าว บลูมเบิร์ก รายงานว่า นาย ชินโซ อาเบะ อดีตนายกรัฐมนตรีญี่ปุ่นถูกยิง ขณะกำลังหาเสียงอยู่ที่จังหวัด นารา ประเทศญี่ปุ่น ซึ่งนายอาเบะล้มลง และมีรายงานว่าได้ยินเสียงปืนด้วย เมื่อเวลาประมาณ 11:30 น. ตามเวลาท้องถิ่น สำนักข่าว NHK รายว่า นาย อาเบะ เลือดออกด้วย
โดยเจ้าหน้าที่รักษาความปลอดภัยได้นำตัวนายอาเบะส่งโรงพยาบาลทันที โดยรายงานล่าสุดระบุว่า แพทย์ไม่พบสัญญาณชีพของนายอาเบะในขณะนี้ แต่ยังไม่มีการยืนยันการเสียชีวิต
ด้านสถานีโทรทัศน์เอ็นเอชเครายงานว่า เจ้าหน้าที่ตำรวจสามารถจับกุมตัวคนร้ายได้ทันทีหลังก่อเหตุ และขณะนี้คนร้ายกำลังถูกเจ้าหน้าที่ตำรวจสอบปากคำ
ทั้งนี้ เมื่อวันที่ 28 ส.ค. 2563 นายอาเบะได้ประกาศลาออกจากตำแหน่งนายกรัฐมนตรีของญี่ปุ่น โดยให้เหตุผลว่าสุขภาพร่างกายของเขาแย่ลง พร้อมกับกล่าวว่าปัญหาสุขภาพ ทำให้เขารู้สึกขาดความเชื่อมั่นที่จะรับใช้ประชาชนชาวญี่ปุ่นต่อไป